10. 1. 90 De Europæiske Fællesskabers Tidende Nr. C 5/7 
II 
(Forberedende retsakter) 
KOMMISSIONEN 
Udkast til Rådets direktiv om ændring af direktiv 80/836/Euratom om fastsættelse af de grund­
læggende normer for beskyttelse af befolkningens og arbejdstagernes sundhed mod de farer, der 
er forbundet med ioniserende stråling for så vidt angår forudgående godkendelse af overførsel 
af radioaktivt affald 
KOM(89) 559 
(Forelagt af Kommissionen den 1. december 1989) 
(90/C 5/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Atomenergifællesskab, særlig artikel 31 og 
32, 
under henvisning til udkast fra Kommissionen efter 
henstilling fra en gruppe personer udpeget af Det Viden­
skabelige og Tekniske Udvalg blandt medlemsstaternes 
videnskabelige sagkyndige, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Den 2. februar 1959 vedtog Rådet et direktiv om fastsæt­
telse af grundlæggende normer for beskyttelse af befolk­
ningens og arbejdstagernes sundhed mod de farer, der er 
forbundet med ioniserende stråling ('), ændret ved 
direktiv 80/836/Euratom (2) og ved direktiv 
84/467/Euratom(3); 
i henhold til artikel 2 i direktiv 80/836/Euratom gælder 
disse grundlæggende normer for transport af radioaktive 
stoffer; 
i henhold til direktiv 80/836/Euratom skal medlemssta­
terne foreskrive anmeldelsespligt for udøvelsen af opera­
tioner, der indebærer en fare på grund af ioniserende 
stråling; af hensyn til eventuel fare eller andre relevante 
forhold skal der indhentes forudgående tilladelse til disse 
operationer i de tilfælde, hvor bestemmelse herom er 
givet af de enkelte medlemsstater; beskyttelsen af arbejdstagernes og offentlighedens 
sundhed gør det nødvendigt at tilføje overførsel af radio­
aktivt affald til de aktiviteter, der omhandles i direktiv 
80/836/Euratom, og for hvilke der skal indføres en 
ordning med forudgående tilladelse; 
i Europa-Parlamentets beslutning af 6. juli 1988 om 
resultaterne af arbejdet i Undersøgelsesudvalget om 
Håndtering og Transport af Nukleart Materiale (4) 
kræves der omfattende fællesskabsbestemmelser med 
henblik på at indføre en ordning med streng kontrol og 
forudgående tilladelse for grænseoverskridende transport 
af nukleart affald fra transportens udgangspunkt til 
endelig oplagring; princippet om en sammenhængende 
og udelelig sundhedsbeskyttelse under Euratom-Trak-
taten kræver, at alle overførsler af radioaktivt affald 
inden for Fællesskabet skal gøres til genstand for en 
sådan kontrol og forudgående tilladelse; 
Rådets direktiv 84/631/EØF af 6. december 1984 om 
overvågning af og kontrol inden for Fællesskabet med 
grænseoverskridende overførsel af farligt affald (5) 
gælder ikke for radioaktivt affald; 
Rådet har besluttet, at Fællesskabet skal deltage i Basel-
Konventionen om kontrol med grænseoverskridende 
transport af farligt affald og dettes bortskaffelse af 22. 
marts 1989; denne konvention omfatter ikke radioaktivt 
affald; 
overførsel af radioaktivt affald gør det nødvendigt at 
overvåge og føre kontrol med dette affald fra dets 
opståen og indtil det sikkert bortskaffes; 
dette kræver en obligatorisk og fælles anvendelsesproce-
dure for overførsler af radioaktivt affald samt et stan-
dardledsagedokument; 
C) EFT nr. 11 af 20. 2. 1959, s. 221/59. 
(2) EFT nr. L 246 af 17. 9. 1980, s. 1. 
C) EFT nr. L 265 af 5. 10. 1984, s. 4. (4) EFT nr. C 235 af 12. 9. 1988, s. 70. 
(s) EFT nr. L 326 af 13. 12. 1984, s. 31. 
Nr. C 5/8 De Europæiske Fællesskabers Tidende 10. 1. 90 
der er ligeledes behov for foranstaltninger til kontrol af 
overførslerne, efter de har fundet sted; 
de kompetente myndigheder i bestemmelsesmedlems­
staten for det radioaktive affald bør kunne gøre indsi­
gelse mod overførslen af radioaktivt affald; 
det er ligeledes ønskværdigt, at afsendelsesmedlemsstaten 
og transitmedlemsstaten under visse forudsætninger kan 
fastsætte betingelser for overførsel af affald på deres 
område; 
i forbindelse med beskyttelsen af menneskets sundhed og 
miljøet mod de farer, der er forbundet med dette affald, 
skal der tages hensyn til risici, som kan opstå uden for 
Fællesskabet; når radioaktivt affald indføres til eller 
eksporteres fra Fællesskabet bør det tredjeland, der er 
bestemmelsessted eller bortskaffelsessted, og om nødven­
digt de tredjelande, der er transitlande, blive inddraget i 
den anmeldelsesprocedure, der fastsættes i dette direktiv; 
i den fjerde Lomé-Konvention, der blev undertegnet i 
Lomé den ..., er der indføjet særlige bestemmelser for 
overførsel af radioaktivt affald fra Fællesskabet til de 
lande, der deltager i denne konvention; 
radioaktivt affald kan indeholde nukleart materiale, som 
defineret i Kommissionens forordning (Euratom) nr. 
3227/76 af 19. oktober 1976 om anvendelse af bestem­
melserne vedrørende sikkerhedskontrol inden for 
Euratom (') — 
(') EFT nr. L 363 af 31. 12. 1976, s. 1. UDSTEDT FØLGENDE DIREKTIV: 
Artikel 1 
I direktiv 80/836/Euratom foretages følgende 
ændringer: 
1. I artikel 5 bliver den eksisterende tekst stk. 1, og som 
stk. 2 indsættes: 
»2. Transportoperationer i forbindelse med forvalt­
ning af naturligt og kunstigt radioaktivt materiale, for 
hvilket der ikke er planlagt nogen anvendelse, og hvor 
mængderne og koncentrationerne overstiger de 
værdier, der er fastsat i artikel 4, litra a), og artikel 4, 
litra b), er underlagt den anmeldelsesprocedure, der 
gennemføres ved hjælp af det ledsagedokument, der 
omhandles i bilag IA.« 
2. Bilag IA affattes som angivet i bilaget til nærværende 
direktiv. 
Artikel 2 
Medlemsstaterne træffer de nødvendige foranstaltninger 
for at opfylde dette direktiv senest den 31. januar 1992. 
Medlemsstaterne informerer Kommissionen om de 
bestemmelser, de har vedtaget i henhold til dette direktiv. 
De bestemmelser, der er vedtaget i henhold til det fore­
gående stykke, skal udtrykkeligt henvise til nærværende 
direktiv. 
Artikel 3 
Dette direktiv er rettet til medlemsstaterne. 
BILAG 
»BILAG IA 
ANMELDELSESPROCEDURE FOR TRANSPORTOPERATIONER I FORBINDELSE MED 
FORVALTNING AF RADIOAKTIVT AFFALD 
DEL I 
Definitioner og generelle krav 
1. I dette bilag forstås ved: 
a) radioaktivt affald: ethvert radioaktivt stof, for hvilket der ikke er planlagt nogen anvendelse 
b) kompetente myndigheder: i den pågældende medlemsstat: den kompetente myndighed eller de 
kompetente myndigheder, der er udpeget i overensstemmelse med bilagets stk. 35, og hvortil anmel­
delse og oplysninger skal fremsendes 
c) producent af radioaktivt affald: enhver person, hvis virksomhed producerer radioaktivt affald (oprin­
delig producent) og/eller enhver person, som har foretaget behandling, blanding eller lignende, 
hvorved det radioaktive affalds art eller sammensætning er ændret 
10. 1. 90 De Europæiske Fællesskabers Tidende Nr. C 5/9 
d) indehaver af det radioaktive affald: enhver person, eller virksomhed, der tilsigter at foretage eller 
foranledige foretaget en overførsel af radioaktivt affald 
e) modtager af det radioaktive affald: den person eller virksomhed, hvortil det radioaktive affald over­
føres 
f) overførsel: transporten fra oprindelsesstedet til bestemmelsesstedet inklusiv læsning og udlosning af 
radioaktivt affald. 
2. Overførsel af radioaktivt affald må kun finde sted mellem installationer, for hvilke der er indgivet 
meddelelse om operationerne med radioaktivt affald, og i tilfælde, der er besluttet af hver enkelt 
medlemsstat, efter forudgående godkendelse, som krævet i direktivets artikel 3, såfremt der er tale om 
installationer i Fællesskabet. I tilfælde, hvor der er tale om installationer i tredjelande, skal de kompe­
tente myndigheder i den medlemsstat, der er ansvarlig for udstedelse af anerkendelse af modtagelse, 
selv godtgøre, at installationerne i tredjelandet opfylder tilsvarende krav. 
De transportoperationer, der anvendes til overførslerne, skal være i overensstemmelse med de nationale 
bestemmelser, og om muligt med internationale aftaler, der anvendes inden for transport af farligt 
gods, herunder nukleart materiale. 
3. Uden at dette indskrænker anvendelsen af Kommissionens forordning (Euratom) nr. 3227/76, skal 
overførsler af radioaktivt affald, der indeholder nukleart materiale, som defineret i forordningen, 
opfylde bestemmelserne i nærværende direktiv. 
Uden at dette indskrænker anvendelsen af den fjerde AVS/EØF-Konvention, der blev undertegnet i 
Lomé den . . ., skal overførsler af radioaktivt affald, der berører stater, der deltager i konventionen, 
opfylde bestemmelserne i nærværende direktiv. 
4. Overførsel af radioaktivt affald til bestemmelsessteder syd for den 60. breddegrad forbydes. 
DEL II 
Anmeldelse fra indehaveren af det radioaktive affald før overførsel 
5. Dersom indehaveren af det radioaktive affald agter at overføre eller lade overføre radioaktivt affald fra 
en medlemsstat til en anden eller lade det passere gennem en eller flere medlemsstater eller overføre 
det til en medlemsstat fra et tredjeland, skal han meddele dette til den berørte medlemsstats kompe­
tente myndighed, der er ansvarlig for udstedelsen af bekræftelsen af modtagelsen, og i tilfælde af 
overførsel mellem medlemsstater, fremsende en kopi til myndighederne i de øvrige berørte medlems­
stater samt i givet fald via den kompetente myndighed i afsendelsesmedlemsstaten til bestemmelsestred-
jelandet og til transittredjelandene. 
6. Anmeldelse foretages ved hjælp af et standardledsagedokument, der skal udarbejdes i overensstem­
melse med del XI, og hvis indhold er nærmere angivet i del XII. 
7. I forbindelse med anmeldelse til den kompetente myndighed i de medlemsstater, der er ansvarlig for 
udstedelsen af bekræftelsen af modtagelsen, skal indehaveren af det radioaktive affald give denne 
myndighed fyldestgørende oplysninger om overførslen, som fastsat i del XII. 
8. I tilfælde af overførsel fra en medlemsstat til et tredjeland skal indehaveren af det radioaktive affald, 
via den kompetente myndighed i afsendelsesmedlemsstaten, indhente en skriftlig godkendelse fra 
bestemmelsestredjelandet før han indleder den anmeldelsesprocedure, der er fastsat i stk. 5, 6 og 7. 
Anmeldelsen skal indeholde oplysninger om en sådan godkendelse og om modtagerens evne til at 
forvalte det radioaktive affald korrekt. 
Nr. C 5/10 De Europæiske Fællesskabers Tidende 10. 1. 90 
DEL III 
De kompetente myndigheders anerkendelse af modtagelsen af anmeldelsen 
9. Overførsel må først finde sted, efter at de kompetente myndigheder i den i stk. 10, litra a), b), c) eller 
d) omhandlede medlemsstat har bekræftet modtagelsen af anmeldelsen. Denne bekræftelse skal noteres 
på ledsagedokumentet. 
10. Bekræftelse af modtagelsen og enhver form for indsigelse i henhold til stk. 11 eller enhver form for 
betingelser i forbindelse med overførslen af radioaktivt affald skal senest en måned efter modtagelse af 
anmeldelsen fremsendes til indehaveren af det radioaktive affald: 
a) enten, når der er tale om overførsel inden for samme medlemsstat, af de kompetente myndigheder i 
den pågældende medlemsstat, eller 
b) når der er tale om overførsel inden for Fællesskabet og ved overførsel fra et tredjeland til en 
medlemsstat af de kompetente myndigheder i bestemmelsesmedlemsstaten, eller 
c) ved transit gennem Fællesskabet af radioaktivt affald fra et tredjeland til et bestemmelsessted uden 
for Fællesskabet, af de kompetente myndigheder i den sidste medlemsstat, som affaldet skal passere 
igennem, eller 
d) ved overførsel af radioaktivt affald fra en medlemsstat til et bestemmelsessted i et tredjeland, af de 
kompetente myndigheder i bortskaffelsesmedlemsstaten, dog ikke i det tilfælde, der er nævnt i sidste 
afsnit i dette stykke 
med kopi til modtageren af det radioaktive affald, og i givet fald til de kompetente myndigheder i de 
øvrige berørte medlemsstater samt til bestemmelsestredjelandet og transittredjelandet eller transittredje­
landene. 
Hvis det radioaktive affald overføres til et tredjeland, der grænser op til den sidste transitmedlemsstat, 
har den sidstnævnte ret til at udstede bekræftelse af modtagelse eller til at gøre indsigelser i stedet for 
den medlemsstat, der nævnes i litra d). En transitmedlemsstat, der har til hensigt at udøve den ret, som 
tillægges den i dette afsnit, skal underrette Kommissionen og de øvrige medlemsstater herom. Den kan 
ikke udøve denne ret tidligere end tre måneder efter en sådan underretning. 
11. Indsigelser skal være begrundet i love og forordninger om miljøbeskyttelse, offentlig orden og 
sikkerhed eller om sundhedsbeskyttelse, som er i overensstemmelse med dette bilag eller med andre 
fællesskabsinstrumenter. 
12. Når de kompetente myndigheder i den i stk. 10 omhandlede medlemsstat mener, at de problemer, der 
har givet anledning til deres indsigelse, er løst, tilsender de straks indehaveren af det radioaktive affald 
bekræftelse af modtagelse af anmeldelsen med kopi til modtageren af det radioaktive affald, og i givet 
fald til de kompetente myndigheder i de øvrige berørte medlemsstater samt i givet fald til bestemmel­
sestredjelandet og transittredjelandet eller transittredjelandene. 
13. Den bekræftelse af modtagelsen, som de kompetente myndigheder i den i stk. 10 omhandlede 
medlemsstat tilsender indehaveren af det radioaktive affald i henhold til dette bilag, bevirker ikke, at 
affaldsproducenten eller nogen anden part frigøres fra forpligtelser i henhold til gældende nationale 
bestemmelser eller fællesskabsbestemmelser. 
14. Uden at dette indskrænker anvendelsen af stk. 9 og 10 har de kompetente myndigheder i afsendelses­
medlemsstaten og i den eller de eventuelle transitmedlemsstater en frist på 15 dage efter anmeldelsen til 
i givet fald at stille betingelser for overførslen af det radioaktive affald på deres nationale område. 
Disse betingelser, der skal meddeles indehaveren af det radioaktive affald med kopi til de kompetente 
myndigheder i de berørte medlemsstater, må ikke være strengere end dem, der kræves for tilsvarende 
overførsler, som i deres helhed foretages i den pågældende medlemsstat, og skal udformes under 
skyldig hensyntagen til eksisterende aftaler. Indehaveren af det radioaktive affald skal overholde disse 
betingelser for at kunne foretage overførsler. 
10. 1. 90 De Europæiske Fællesskabers Tidende Nr. C 5/11 
DEL IV 
Samlet anmeldelse 
15. Indehaveren af det radioaktive affald kan indgive en sådan anmeldelse, såfremt der regelmæssigt over­
føres radioaktivt affald med samme fysiske, kemiske og radioaktive egenskaber til samme modtager fra 
samme anlæg. 
Såfremt overførslerne vedrører tredjelande kan den samlede anmeldelse kun anvendes, når overførs­
lerne sker via samme indførsels- og udførselstoldsted i Fællesskabet og via samme toldsted i det pågæl­
dende tredjeland eller de pågældende tredjelande. 
16. De kompetente myndigheder i den i stk. 10 omhandlede medlemsstat og i givet fald de kompetente 
myndigheder i en eller flere transitmedlemsstater kan som betingelse for at acceptere, at der anvendes 
en sådan samlet anmeldelse, kræve at få en række oplysninger, som f.eks. de nøjagtige mængder af 
radioaktivt affald eller regelmæssige fortegnelser over det radioaktive affald, der skal overføres. 
17. I forbindelse med en samlet anvendelse kan en enkelt bekræftelse af modtagelsen, som omhandlet i stk. 
9, gælde for flere forsendelser af radioaktivt affald for et tidsrum af højst et år. 
18. Samlet anmeldelse skal foretages ved hjælp af ledsagedokumentet. 
DELV 
Overførsel af radioaktivt affald 
19. Ved modtagelsen af den i del III og del IV omhandlede bekræftelse udfylder indehaveren af det radio­
aktive affald ledsagedokumentet og sender kopier heraf til de kompetente myndigheder i den eller de 
berørte medlemsstater og i givet fald via den kompetente myndighed i den medlemsstat, der udstedte 
anerkendelsen af modtagelsen. 
20. En kopi af ledsagedokumentet, som også skal indeholde bekræftelsen, skal ledsage hver enkelt over­
førsel. 
21. Alle virksomheder, der senere vil blive inddraget i sagen, udfylder de relevante rubrikker i ledsagedo­
kumentet, underskriver dette og beholder en kopi. 
DEL VI 
Modtagelsen af radioaktivt affald 
22. Inden 15 dage efter modtagelsen af det radioaktive affald fremsender modtageren af det radioaktive 
affald kopier af det behørigt udfyldte ledsagedokument til indehaveren af det radioaktive affald, til de 
kompetente myndigheder i den eller de berørte medlemsstater, og i givet fald via de kompetente 
myndigheder i den medlemsstat, der udstedte anerkendelsen af modtagelsen, til de berørte tredjelande. 
Disse kopier skal opbevares i mindst to år. 
23. Når radioaktivt affald forlader Fællesskabet til et bestemmelsessted i et tredjeland, fremsender told­
stedet i den sidste medlemsstat, som affaldet passerer igennem, uanset bestemmelserne i stk. 22, en kopi 
af ledsagedokumentet til de kompetente myndigheder i denne medlemsstat, som i det i stk. 10, litra d), 
omhandlede tilfælde endvidere fremsender en kopi til de kompetente myndigheder i afsendelsesmed­
lemsstaten. Disse kopier skal opbevares i mindst to år. 
24. Desuden erklærer eller attesterer indehaveren af det radioaktive affald senest seks uger efter, at det 
radioaktive affald er sendt ud af Fællesskabet, over for de kompetente myndigheder i den i artikel 10, 
litra c) eller d), omhandlede medlemsstat, at det pågældende affald har nået sit bestemmelsessted i det 
tredjeland, der omhandles i stk. 24, og angiver det sidste toldsted i fællesskabet, affaldet har passeret. 
Denne erklæring eller attestation skal underbygges af en erklæring eller attestation fra modtageren af 
det radioaktive affald, om at affaldet har nået sit bestemmelsessted med angivelse af indførselstold­
stedet i tredjelandet. 
Nr. C 5/12 De Europæiske Fællesskabers Tidende 10. 1. 90 
DEL VII 
Forpligtelse til tilbagetagelse af affald 
25. Hver gang en overførsel af radioaktivt affald ikke kan gennemføres, skal de kompetente myndigheder i 
afsendelsesmedlemsstaten sikre, at det pågældende radioaktive affald trækkes tilbage af affaldets inde­
haver. 
26. Ved overførsel af radioaktivt affald fra et tredjeland til et bestemmelsessted inden for Fællesskabet skal 
de kompetente myndigheder i medlemsstaten sikre, at modtageren af affaldet, der har adresse i Fælles­
skabet, skal forhandle en klausul med indehaveren af det radioaktive affald, der er hjemmehørende i 
tredjelandet, om at indehaveren af det radioaktive affald er forpligtet til at tage affaldet tilbage, hver 
gang en overførsel ikke gennemføres. 
DEL VIII 
27. Medlemsstaterne underretter senest den 31. januar 1992 Kommissionen om de kompetente myndighe­
ders navn, adresse, telefonnummer og telexnummer. 
Medlemsstaterne underretter regelmæssigt Kommissionen om ændringer af disse oplysninger. 
28. Kommissionen fremsender ufortøvent de i stk. 27 omhandlede oplysninger til de øvrige medlemsstater. 
DEL IX 
Medlemsstaternes rapporter 
29. Medlemsstaterne forelægger hvert andet år for Kommissionen, og første gang den 31. januar 1994, en 
rapport om dette bilags gennemførelse og om situationen med hensyn til overførsler, som vedrører 
deres område. 
30. I denne rapport giver de særlige oplysninger om: 
— enhver væsentlig uregelmæssighed i forbindelse med overførsel af radioaktivt affald, som er 
omfattet af dette bilag, og som har medført eller fortsat kan medføre en alvorlig fare for mennesker 
eller miljø 
— mængden og arten af radioaktivt affald, som er produceret på medlemsstatens område, og derpå 
overført 
— mængden og arten af radioaktivt affald, som er produceret på medlemsstatens territorium, og 
derefter eksporteret til andre medlemsstater eller til tredjelande 
— mængden og arten af radioaktivt affald, som er indført på medlemsstatens område. 
DELX 
Kommissionens sammenfattende rapport 
31. På grundlag af de i del IX omhandlede rapporter udarbejder Kommissionen hvert andet år en 
sammenfattende rapport, som forelægges Europa-Parlamentet, Rådet samt Det Økonomiske og 
Sociale Udvalg. 
DEL XI 
Udarbejdelse og tilpasning af standardledsagedokumentet 
32. Kommissionen bemyndiges til i overensstemmelse med den efterfølgende del XII at udarbejde det stan-
dardledsagedokument, der omhandles i del II, stk. 6. 
33. Kommissionen bistås af det tekniske udvalg, der er oprettet i henhold til artikel 18 i Rådets direktiv 
78/319/EØF af 20. marts 1978 om giftigt og farligt affald ('). 
(') EFT nr. L 84 af 31. 3. 1978, s. 43. 
10. 1. 90 De Europæiske Fællesskabers Tidende Nr. C 5/13 
Kommissionens repræsentant forelægger udvalget et udkast til de foranstaltninger, der skal træffes. 
Udvalget afgiver udtalelse om dette udkast inden for en frist, som formanden kan fastsætte under 
hensyntagen til, hvor meget det pågældende spørgsmål haster, om nødvendigt ved afstemning. 
Udtalelsen skal opføres i mødereferatet; derudover har hver medlemsstat ret til at få sin holdning 
optaget i mødereferatet. 
Kommissionen skal tage det største hensyn til udvalgets holdning. Kommissionen meddeler udvalget på 
hvilken måde, den har taget hensyn til udvalgets synspunkter. 
34. Kommissionen bemyndiges til at tilpasse ledsagedokumentet til det tekniske fremskridt ved anvendelse 
af samme procedure. 
DEL XII 
Indholdet af standardledsagedokumentet 
AFSNIT A 
Oplysninger der skal gives ved anmeldelsen: 
1. Indehaver af det radioaktive affald. Dennes eller firmaets fulde navn og adresse, telefon- og telex­
nummer, eventuelt registreringsnummer. 
Erklæring fra indehaveren om, at de afgivne oplysninger er korrekte: sted, dato, indehaverens 
underskrift (a). 
2. Ledsagedokumentets nummer. Generel anmeldelse eller anmeldelse vedrørende en enkelt over­
førsel. 
3. Serienummer for hver overførsel (begyndende med 1). Anvendes ikke, hvis anmeldelsen vedrører 
en og samme modtager (b). 
4. Modtager af det radioaktive affald. Dennes eller firmaets fulde navn og adresse, telefon- og telex­
nummer. 
5. Det radioaktive affalds producent. Dennes eller firmaets fulde navn og adresse, anlæggets eller 
virksomhedens telefon- og telexnummer, hvor det radioaktive affald blev produceret samt navn på 
en kontaktperson. 
Når affaldet er produceret af mere end en producent, en fortegnelse over de oplysninger, der 
kræves af hver enkelt producent. 
6. Fragtfører som transporterer det radioaktive affald. Firmaets fulde navn og adresse, første fragtfø­
rers adresse, telefon- og telexnummer. Eventuelt autorisationsnummer. Hvis mere end en fragtfører 
er involveret i transporten, fortegnelse over de oplysninger, der kræves af hver enkelt producent 
(b) (c). 
7. Oplysninger vedrørende kontraktforholdet mellem indehaver og fragtfører. 
8. Antal bilag vedføjet anmeldelsen. 
a) Antal bilag vedføjet den formular, der følger overførslen (b) (e). 
9. Udviklingssted. 
10. Bestemmelsessted. 
11. Forsikring mod skade på tredjemand. Eventuelt forsikringsselskabets fulde navn og adresse, police­
nummer og udløbsdato. 
12. Identifikation af transportmiddel. Transportmidlets type og indregistreringsnummer (lastbil, gods­
vogn, skib, fly), som læsses med det radioaktive affald (b). 
Nr. C 5/14 De Europæiske Fællesskabers Tidende 10. 1. 90 
13. Transportmådens kodenummer: 
1: ad søvejen, 2: jernbane, 3: landevej, 4: ad luftvejen, 5: indenlandsk søvej. 
14. Dato for første overførsel. 
15. Dato for sidste overførsel. 
16. Antal planlagte overførsler i alt. 
17. Faktisk dato for overførslens påbegyndelse (b). 
18. Antal (tal) og type af emballagen indeholdende det radioaktive affald (b). 
19. Det radioaktive affalds kodenummer i afsendelsesdokumentet, såfremt der anvendes et sådant. 
20. Det radioaktive affalds kodenummer i bestemmelseslandet, såfremt der anvendes et sådant. 
21. Planlagt mængde radioaktivt affald, der skal overføres (kg). 
22. Det radioaktive affalds betegnelse, karakteristika og kemiske sammensætning. De mest karakteri­
stiske eller vigtigste komponenters art og koncentration med hensyn til toksicitet og andre risici, 
som det radioaktive affald udgør. Eventuelt analyser af den påtænkte behandling, især ved en 
første overførsel. 
a) Radionuklider af væsentlig radiologisk betydning i det radioaktive affald og tilsvarende aktivi­
teter (Bq). 
23. Faktisk mængde transporteret radioaktivt affald (kg) (b). 
a) Faktiske radionuklider af væsentlig radiologisk betydning, der transporteres, og tilsvarende 
aktivitet. 
24. FN-klassifikationsnummer. 
25. Den proces hvorved affaldet opstod. 
26. Arten af risici ud over den radioaktive risiko: eksplosivt, ætsende, brandfarligt, giftigt, skadelig, 
ætsende. 
27. Det radioaktive affalds fremtrædelsesform ved transporttemperatur: støvfint eller pulveragtigt, fast, 
tyktflydende eller sirupsagtigt, slamformigt, flydende, luftformigt, andet. Farve. Transporttempe­
ratur i celsius. 
28. Om nødvendigt de kompetente myndigheders kodenummer i de berørte medlemsstater. 
29. Planlagt behandling af det radioaktive affald. 
30. Indgangstoldsted i Fællesskabet. 
31. Erklæring fra indehaver og fragtfører om, at oplysningerne i punkt 3, 6, 8, 12, 17, 18, 23 og 23a 
er korrekte: sted, dato, indehaverens og fragtførerens underskrift (a) (b). 
(a) Ved at underskrive formularerne bekræfter indehaveren og fragtføreren som angivet, at de givne 
oplysninger er korrekte. 
(b) Disse oplysninger gives af indehaveren med fragtførerens godkendelse efter den kompetente 
myndigheds anerkendelse af modtagelsen. 
(c) En fragtfører, der ikke er forpligtet til at have autorisation, skal kunne dokumentere, at han 
opfylder bestemmelserne i den pågældende medlemsstat med hensyn til transport af det i formu­
laren angivne radioaktive affald. 
10. 1. 90 De Europæiske Fællesskabers Tidende Nr. C 5/15 
(d) Oplysninger underskrevet af modtageren om det kontraktmæssige forhold mellem indehaveren og 
modtageren vedrørende det radioaktive affald, der er anført i den pågældende anmeldelse. 
Eventuelt: 
— fortegnelse over producenter/fragtførere (punkt 5 og 6) 
— detaljer vedrørende det radioaktive affald (punkt 22 og 22a) 
— dokumentation for skriftlig godkendelse af overførslen fra det tredjeland, der er bestemmelses­
land 
— oplysninger om modtagerens evne til at behandle det radioaktive affald korrekt. 
(e) inklusive, når dette er relevant, enhver særlig betingelse fastsat af den kompetente myndighed i 
afsendelsesmedlemsstaten og i transitmedlemsstaten vedrørende overførslen af affald på deres 
område, og instrukser til brug i tilfælde af fare eller ulykke. 
AFSNIT B 
Bekræftelse af modtagelse 
1. Datoen for modtagelsen af anmeldelsen. 
2. Datoen for afsendelsen af bekræftelsen. 
3. Bekræftelsens gyldighedsperiode. 
4. Hvorvidt bekræftelsen vedrøre én eller flere overførsler. 
5. Eventuelle særlige transportbetingelser. 
6. Dato og den kompetente myndigheds underskrift og stempel. 
AFSNIT C 
Modtagerens kvittering 
1. Erklæring fra modtageren om, at han har modtaget affaldet til bortskaffelse og med angivelse af 
den modtagne mængde; sted, dato og modtagerens underskrift. 
AFSNIT D 
Toldmyndighedens påtegning 
1. Toldstedets adresse via hvilken det radioaktive affald forlader Fællesskabets toldområde. 
2. Erklæring om, at det radioaktive affald er sendt ud af Fællesskabets toldområde. 
3. Tolderklæring, som skal påtegnes. 
4. Udførselsdato. 
5. Dato samt toldmyndighedens stempel og underskrift. 
DEL XIII 
Udpegning af de ansvarlige myndigheder 
35. Medlemsstaterne udpeger de myndigheder, der er ansvarlige for del III.«